Návrh na

uzneseniE Mestského zastupiteľstva

**k bodu č.: .....**

Mestské zastupiteľstvo Nové Zámky

**s c h v a ľ u j e**

**A /**

Označenie **úplne všetkých** motorových vozidiel, ktoré používa, využíva, či v budúcnosti bude používať, alebo využívať na svoju činnosť mestský úrad Nové Zámky, primátor mesta Nové Zámky ako aj Novovital príspevková organizácia mesta Nové Zámky Erbom mesta Nové Zámky s rozmermi 30cm x 32 cm. Erb mesta má byť umiestnený na dverách vodiča a dverách spolujazdca všetkých uvedených vozidiel.

Mestské zastupiteľstvo týmto zároveň schvaľuje použitie finančných prostriedkov na označenie vozidiel v sume rovnej alebo menšej ako 18 eur na každé takto ešte doteraz neoznačené vozidlo.

**B /**

Nákup a montáž troch monitorovacích jednotiek GPS v sume rovnej alebo menšej ako 100 EUR do vozidiel mestského úradu Nové Zámky, ako aj Novovitalu príspevkovej organizácie mesta Nové Zámky, tzn: konkrétne do troch vozidiel:

- Škoda Superb TEČ: NZ-755FR, v termíne do 3 mesiacov od právoplatnosti tohto uznesenia.

-motorového vozidla Novovitalu príspevkovej organizácie mesta Nové Zámky Škoda Kodiaq TEČ: NZ-591GZ v termíne do 3 mesiacov od právoplatnosti tohto uznesenia.

- nového osobného motorového vozidla v zmysle kúpnej zmluvy Mesta Nové Zámky č. Z20202631\_Z, zverejnenej dňa 14.2.2020. Cena predmetu tejto zmluvy je 39 990,00 EUR, v termíne do 3 mesiacov od jeho uvedenia do prevádzky v premávke na pozemných komunikáciách.

Mestské zastupiteľstvo týmto zároveň schvaľuje použitie finančných prostriedkov aj na monitoring vozidiel v sume rovnej alebo menšej ako 10 eur mesačne na každé z uvedených vozidiel.

Nové Zámky dňa

....................................................

Marián Balogh

....................................................

Peter Podbehlý

Dôvodová správa:

Pri označení vozidiel ide skôr o určitý štandard vizuálnej komunikácie, ktorý by okresné mesto malo prirodzene mať.

Mestský úrad Nové Zámky by nemal mať problém vypracovať prípadnú Smernicu na prevádzku a údržbu služobných motorových vozidiel Mesta Nové Zámky so zapracovaním uvedených zmien.

Nakoľko ide o zanedbateľnú položku k pomeru **hodnoty a ochrany** mestského hnuteľného majetku, mestský úrad Nové Zámky by nemal mať problém zapracovať do výdavkovej časti rozpočtu na rok 2020 finančné prostriedky na obstaranie a montáž označenia motorových vozidiel, ako aj finančné prostriedky na obstaranie a montáž monitorovacích zariadení GPS do vozidiel.

Pri označovaní ešte v súčasnosti takto neoznačených vozidiel sa predpokladá jednorazová suma okolo 16 EUR na jedno vozidlo.

Pri GPS monitorovaní jedného vozidla sa predpokladá jednorazová investícia na nákup monitorovacej jednotky do 100 EUR na jedno vozidlo a následne na monitorovanie vozidla paušálne do 10 eur na jedno vozidlo.